संगत ने दी गुरु गोबिंद सिंह के साहिबजादों को श्रद्धांजलि
सिखोंके 10वें पातशाह गुरु गोबिंद महाराज के साहिबजादों शहीद बाबा अजीत सिंह, बाबा जुझार सिंह, बाबा जोरावर सिंह और बाबा फतेह सिंह का रविवार को शहीदी गुरुपर्व मनाकर संगत ने श्रद्धासुमन अर्पित किए।
स्टेशन रोड गुरुद्वारा में अखंड पाठ की समाप्ति के बाद स्त्री सत्संग सभा द्वारा आयोजित शहीदी गुरुपर्व की शुरुआत गुरुद्वारा के ग्रंथी हरनाम सिंह ने की। उनके बाद हजूरी रागी भाई अविनाश सिंह और उनके साथियों द्वारा शबद कीर्तन किया। सरदार महिंदर सिंह पिंकी ने कविता पाठ के माध्यम से शहीदी पर प्रकाश डाला।
श्री गुरु सिंह सभा के कथावाचक प्रचारक सुखदीप सिंह ने माता गुजर कौर समेत चारों साहिबजादों की शहीदी का विस्तार से गुणगान किया। कुलविंदर सिंह और बीबी जसपाल कौर ने शहादत पर प्रकाश डाला। आनंद साहिब के पाठ और अरदास के साथ गुरुपर्व का समापन हुआ। इस अवसर पर गुरु का अटूट लंगर हुआ। कार्यक्रम का संचालन स्त्री सत्संग सभा की अध्यक्ष चरणजीत कौर ने किया। इस अवसर पर सचिव अमरजीत कौर, सरबजीत कौर, मनजीत कौर, कुलदीप कौर, शांति कौर, परमजीत सिंह टिंकू, गगनदीप सिंह सेठी, राजेंदर सिंह राजू, राजेंदर सिंह बंटी आिद मौजूद थे।
जालंधर से आए रागी रजिंदर सिंह और उनके साथियों ने ऐसी मरनी जो मरे, बहुर मरना होए... श्री गुरु सिंह सभा के रागी प्रभजिंदर सिंह के जत्थे ने जाको रंग लागे इस जुग मह सोकहीएत है सुरा...शबद गायन कर शहीदों को श्द्धांजलि दी। हजूरी रागी भाई भरपूर सिंह और उनके साथियों ने शबद गाकर गुरुपर्व का समापन किया।
स्टेशन रोड गुरुद्वारा में शहीदी गुरुपर्व पर शबद कीर्तन और कविता पाठ से शहीदी पर प्रकाश डाला गया।
hin_Deva awa_Deva hin_Deva hin_Deva hin_Deva bho_Deva